கேள்வி: ஜோசப்பின் மேரி - வாழ்க்கைக் குறிப்புகள் பற்றி நீங்கள் என்ன அறிந்துள்ளீர்கள்?
பதில்: ஜோசப்பின் மேரி, 1967-ஆம் ஆண்டு, மலேசியா, பேராக், ஈப்போ நகரில் பிறந்தவர். ஈப்போ சிலிபின் தார்சிசியன் கான்வெண்ட் பள்ளியில் ''(Tarcisian Convent Ipoh)'' தொடக்கக் கல்வியையும் உயர்நிலைக் கல்வியையும் பெற்றார். பின்னர் டெலவேர் பல்கலைக்கழகத்தில் ''(University of Delaware),'' தடகள பயிற்சியில் உயர்க்கல்வியைப் பெற்றார். பள்ளியில் படிக்கும் காலத்தில் தட கள போட்டிகளில் சிறந்து விளங்கினார். அத்ன் பின்னர் பேராக் மாநில விளையாட்டுப் போட்டிகள்; மலேசியப் பள்ளிகளுக்கான விளையாட்டுப் போட்டிகள்; ஆசிய விளையாட்டுப் போட்டிகள் என பல போட்டிகளில் கலந்து கொண்டார்.
கேள்வி: ஜோசப்பின் மேரி - குடும்பத் தகவல் என்பது என்ன?
பதில்: ஜோசப்பின் மேரியின் கணவர் சாம்சன் வல்லபாய் ''(Samson Vallabouy)''. இவரும் மலேசிய, அனைத்துலக ஓட்டப் பந்தய வீரர். 1989-ஆம் ஆண்டு தென்கிழக்கு ஆசிய விளையாட்டுகள் ''(1989 SEA Games)'' போட்டியில் 1 நிமிடம் 48.29 வினாடிகள் ஓடி தங்கம் வென்றவர். ஜோசப்பின் மேரியின் மகள் செரின் சாம்சன் வல்லபாய் ''(Shereen Samson Vallabouy).'' இவரும் மலேசிய, அனைத்துலக ஓட்டப் பந்தயத் துறையில் சாதனை படைத்து வருகிறார். மலேசியாவின் புதிய நம்பிக்கை நட்சத்திரமாக விளங்குகின்றார். அமெரிக்காவின் தேசிய கல்லூரிகளுக்கான தடகளச் சங்கம் ''(US National Collegiate Athletic Association (NCAA),'' கடந்த 2022 மார்ச் 12-ஆம் தேதி, ஓர் உள்ளரங்கப் போட்டியை நடத்தியது. அதில் 400 மீட்டர் ஓட்டப் போட்டியில், செரின் சாம்சன் வல்லபாய் 53.79 வினாடிகளைப் பதிவுச் செய்து சாதனை செய்து உள்ளார். இது மலேசியச் சாதனை ஆகும். மலேசிய யாங் டி பெர்துவான் அகோங்; மலேசியப் பிரதமரும் அவருக்கு வாழ்த்துகள் தெரிவித்து உள்ளனர்.